stanford-oval/wikipedia huggingface dataset:
יוליה שמאלוב-ברקוביץ'
ביוגרפיה > בתקשורת > חדשות 13

ביוני 2024 אישר דירקטוריון חדשות 13 את מינויה למנכ"לית חדשות 13. כתבי ועורכי חדשות 13 התנגדו למינוי, הכריזו על סכסוך עבודה והגישו עתירה לבג"ץ בה טענו כי שמאלוב-ברקוביץ' אינה עומדת בתנאים המינימליים למינוי כפי שהוגדרו בחוק. הם ציינו כי בעשרים השנים האחרונות עיקר העשייה שלה פוליטית ולא עיתונאית. מפאת שכך הביעו חשש מפגיעה מעצמאותם העיתונאית בהשפעת מינויה של דמות בעלת זיקה פוליטית חזקה.. ארגון העיתונאים והעיתונאיות בישראל פנה לרשות השנייה בדרישה לבטל את המינוי. חבר דירקטוריון "רשת 13" צבי חוברס התפטר במחאה על המינוי, אשר לדעתו יכתים בצבעים פוליטיים את חדשות הערוץ.
בתקופת כהונתה כמנכ"לית ביטלה את התוכנית היומית של רביב דרוקר, "אזור מלחמה", שנחשבה לביקורתית במיוחד כנגד הממשלה, על אף שלפי נתוני הצפייה, הייתה אחת התוכניות הנצפות ביותר בערוץ.
באוגוסט באותה השנה, כחודשיים לאחר מינויה, הגיעו עובדי החברה להסכם עם הנהלת רשת 13, לפיו שמאלוב-ברקוביץ' תוחלף במנכ"ל חדש תוך חודשיים. עוד נקבע כי יו"ר הדירקטוריון, אייל דה פאו, ישמש כממלא מקום זמני. בהתאם לכך שמאלוב-ברקוביץ' פרשה בספטמבר 2024.
עמדותיה

בסוף 2010 השתתפה שמאלוב-ברקוביץ' בכנס של ארגון "הפמיליסטים" שבו אמרה: ”נהיה איזשהו בון טון להיות חד-הורית שהחליטה לעשות ילד מחוץ למשפחה, ואחר כך לבוא למדינה ולבקש הטבות על זה ועל זה וכולם מבסוטים”. על אורלי אינס, המתלוננת המרכזית בפרשת ההטרדה המינית של ניצב אורי בר-לב, אמרה: ”אשה בגיל 30 שזרקו אותה על הדשא וחיכתה מאה שנה עד שהוא עולה לתפקיד ופתאום מודיעה”. דבריה גררו ביקורות מצד עמיתיה במפלגת קדימה וארגונים פמיניסטיים.
בריאיון לאחר מכן אמרה שמאלוב-ברקוביץ': ”אני חושבת שהפמיניזם - שבתחילת דרכו גרם לשינוי פני החברה האנושית, לכך שאנחנו מצביעות, שיצאנו החוצה, שאנחנו עובדות ושיש יותר זכויות שוות - מתחיל לדעתי להגזים לחלוטין ולפגוע באשה [...] אני חושבת למשל שנשים צריכות לקבל זכויות יתר. ואני לא מסכימה עם הפמיניסטיות שרוצות זכויות שוות.” באותו ריאיון אמרה שמאלוב-ברקוביץ' כי היא מתנגדת לאידיאלוגיה של חד-הוריות, אף שכמובן היא אינה מתנגדת לחופש הבחירה של נשים להיות חד-הוריות.
שמאלוב-ברקוביץ' הביעה תמיכה במסקנות ועדת שניט, אשר המליצה לבטל את חזקת הגיל הרך, הקובעת שבעת גירושים ילד עד גיל 6 יעבור לחזקת האם. מול התקפות של ארגונים פמיניסטיים על הוועדה כתבה: "בעיניי, 'הג'יהאד הפמיניסטי' רואה בילדים אמצעי בידי אימהות ונכס מניב, שתפקידו לשפר את מעמדה הכלכלי של האם. הכסף לא רק מניע ומדריך את המאבק האלים הזה. הוא גם משמן את גלגלי מרכבות המלחמה. אני מציעה לבדוק אם משאבי ציבור וכספים שמעבירה המדינה לוויצו ולנעמת לשם תמיכה במעונות לילדים או ככספי מחקר אקדמי מנוצלים למימון ההתנגדות לקדמה, וחמור מכך, לחבלה בזכות הבסיסית של הילדים לקשר עם שני הוריהם. למיטב הבנתי, חלוקת האחריות ההורית דווקא תגדיל את יכולתן של נשים להשתלב בשוק העבודה ולפתוח פרק ב' בחייהן".
במאי 2012, בדיון על בעיית ההסתננות מאפריקה לישראל, הציעה לכלוא את פעילי ארגוני זכויות האדם עקב תמיכתם במסתננים ובשל מה שכינתה "הסתה של יהודים כנגד היהודים".
חיים אישיים

שמאלוב-ברקוביץ' מתגוררת בהרצליה. היא נשואה ואם לשניים. אחת מבנותיה היא השחקנית נואל ברקוביץ'.
הערות שוליים

↑  פרוטוקול מס' 314
מישיבת ועדת הכנסת, יום שני, י"ט בכסלו התשע"ג (3 בדצמבר 2012) באתר הכנסת
↑  גלעד גרוסמן‏, ח"כ שמאלוב-ברקוביץ' תעמוד בראש מפלגת הכלכלה, באתר וואלה, 6 בדצמבר 2012
↑  ענת ביין-לובוביץ', ‏חשיפה: זה הדוח שהוביל להדחת יו"ר הרשות השנייה | בלעדי, באתר גלובס, 9 בדצמבר 2018
↑  עובדי חדשות רשת ליועמ"שית: "בטלי את מינויה של יוליה שמאלוב ברקוביץ' לתפקיד מנכ"לית", רן בוקר באתר ynet, 16 ביוני 2024

 חברת הכנסת לשעבר מונתה למנכ"לית חדשות 13, באתר "סרוגים", 13 ביוני 2024;
טרבלסי, נבו (2024-06-13). "יוליה שמאלוב-ברקוביץ' מונתה למנכ"לית חברת חדשות 13". Globes. נבדק ב-2024-06-13.
↑  דוד ורטהיים‏, עיתונאי חדשות 13 לבג"צ: פסלו את מינוי יוליה שמאלוב-ברקוביץ', באתר וואלה, 20 ביוני 2024
↑  דרמה בערוץ 13 - המאבק נגד המנכ"לית עולה שלב: "לא ניתן לזה יד", באתר אייס, 20 ביוני 2024
↑   ליאור קודנר, "זה נחשב לנשק הקטלני ביותר באוקראינה. ייתכן שגם חיזבאללה יפעיל אותו", באתר הארץ, 18 ביוני 2024
↑  רן בוקר, מרד של עובדי חדשות רשת בעקבות מינוי המנכ"לית: "נילחם או שניכחד", באתר ynet, 13 ביוני 2024;
נבו טרבלסי, ‏עובדי חדשות 13 לדירקטוריון: "תדהמה ושאט נפש ממינוי יוליה שמאלוב-ברקוביץ'", באתר גלובס, 13 ביוני 2024
↑  ציוץ של ארגון העיתונאים והעיתונאיות בישראל, באתר X (formerly Twitter)
↑  דוד ורטהיים‏, מחאה גם בהנהלה: בכיר ברשת 13 התפטר בגלל מינוי יוליה שמאלוב-ברקוביץ', באתר וואלה, 15 ביוני 2024
↑  עדיאל איתן מוסטקי, רשת 13 מורידה מהמסך את התוכנית היומית של רביב דרוקר, באתר כלכליסט, 11 ביולי 2024
↑  ניצחון לעיתונאי חדשות 13: מנכ"ל חדש ימונה במקום יוליה שמאלוב ברקוביץ', באתר ynet, 7 באוגוסט 2024
↑  רן בוקר, רשמית: חדשות 13 ויוליה שמאלוב-ברקוביץ' הגיעו להסכם על סיום תפקידה, באתר ynet, 2 בספטמבר 2024
↑  חיים לוינסון, ח"כ שמאלוב-ברקוביץ': "זה בון טון להיות חד-הורית ולבקש הטבות", באתר הארץ, 20 בינואר 2011
↑  מרב מיכאלי, שיחת היום - "ח"כ שמאלוב-ברקוביץ', את חושבת שנשים מגזימות בתלונות על הטרדה מינית?", באתר הארץ, 21 בינואר 2011
↑  ילד הוא לא נכס מניב, באתר ישראל היום, 15 בפברואר 2012
↑  עומרי אפרים, שמאלוב: לכלוא פעילי זכויות אדם במחנות בדרום, באתר ynet, 29 במאי 2012
| יושבי הראש ומנכ"לי של הרשות השנייה לטלוויזיה ולרדיו |
| --- | --- | --- |
| יושבי הראש | יהודה לנקרי • יוסי פלד • גדעון דורון • מרדכי שקלאר • מוסקו אלקלעי (ממלא מקום) • מנשה סמירה (ממלא מקום) • נורית דאבוש • אמנון נדב • אילן אבישר • אוה מדז'יבוז' • שפיק עבד (ממלא מקום) • יוליה שמאלוב-ברקוביץ' |  |
| מנהלים כלליים | נחמן שי • שמואל שם-טוב • מרדכי שקלאר • מנשה סמירה • שי באב"ד • ניר שוויקי (מנכ"ל בפועל) |  |
המיטב (אלבום של שלום חנוך)

שלום חנוך - המיטב הוא אלבום אוסף המאגד שירים בולטים שהקליט הזמר שלום חנוך במהלך כל הקריירה שלו. האלבום יצא לאור בשנת 2006.
המארז מקיף את הקריירה של חנוך החל משנות ה-60 ועד האלבום שהוציא לפני יציאת המארז, אלבום ההופעה "יציאה", המשותף לו ולמשה לוי.
עיתונות צהובה

עיתונות צהובה (ביחיד: צהובון) הוא כינוי גנאי לעיתונות הנתפסת כבלתי-איכותית, העוסקת בעיקר ברכילות, מין ושערוריות ובהן שערוריות מין, ופונה לרגשותיו ויצריו של קהל היעד תוך שימוש בשיטות כתיבה, עריכה ועיצוב סנסציוניות.
מאפיינים

החוקר פרנק לותר מוט מונה חמישה מאפיינים לתקשורת צהובה:
שימוש בכותרות ענק, שתפקידן להמם את הקורא גם כשהן עוסקות בנושאים שוליים או בידיעות שיש מעט מאוד אינדיקציות לנכונותן.
שימוש מרובה בחומר חזותי, דוגמת תמונות, ציורים, רישומים, קריקטורות, לוחות וגרפים.
שימוש במאמרים פסבדו מדעיים על חידושים והמצאות במדע שתפקידם להנעים ולהחניף לקורא בניסיון לגרום לו להרגיש משכיל. מאמרים אלו עוסקים בדרך כלל בחידושים בעלי ערך שולי או מפוקפק.
העדפת סיקור שערוריות ציבוריות. לעיתים יש לשערוריות אלו ערך ציבורי-חברתי, דוגמת שערוריות שחיתות וחריגה מנורמות, לעיתים העיתון הצהוב יעדיף להיכנס לאספקטים האישיים של אנשי ציבור.
הזדהות והשתתפות עם הצד החלש בסיפור, האנדרדוג.
מקור השם

המלה "צהוב" התייחסה לספרים ומגזינים זולים כבר ב-1846, על שום הכריכות הצעקניות ששימשו לעטיפתן (במיוחד סדרת הקומיקס "הילד הצהוב"). המונח "עיתונות צהובה" היה בשימוש כבר אז לתיאור "עיתוני השחיתויות", שהתריעו על שחיתויות, אמיתיות או מזויפות, בקרב אנשי ממשל, ועיתונים אלו הודפסו על נייר לא מעובד שהיה בעל גוון צהבהב.
מושגים דומים

מיסאינפורמציה- מידע שגוי או מטעה
דיסאינפורמציה - מידע שגוי או מטעה באופן מכוון
פייק ניוז (חדשות כזב) - מידע שגוי או מטעה באופן מכוון, המוצג כידיעה חדשותית
חדשות שקריות - ידיעה חדשותית המציגה מידע שגוי, באופן לא מכוון
סקנדל עיתונאי - סיפור עיתונאי שגוי, באופן מכוון או לא מכוון בעל הד תקשורתי רחב
עיתונות צהובה - ידיעה חדשותית המשתמשת בכותרות מרעישות, מידע מוגזם או שמועות
שופר - כלי תקשורת המשמש לתעמולה של הממשל
תעמולה - הפצת מידע שנועד להשפיע על דעת הקהל
שמועה - טענה המופצת באופן נרחב למרות שהיא טרם אומתה
אינפורמציה זדונית - מידע אמיתי שנועד לגרום נזק
תאוריית קונספירציה - נרטיב חוזר ושקרי כנגד טענה המקובלת בציבור ובמדע, הטוען למזימות סודיות וזדוניות
הכחשת המציאות - הכחשה של טענה בניגוד לעדויות חזקות לאמיתותה
צהובונים בעולם

צהובונים קיימים בעולם כולו, וכמה מהם ידועים ומפורסמים: ה"סטאר", ה"סאן" וה"נשיונל אינקוויירר" האמריקאיים; וה"סאן", ה"דיילי מירור", ה"דיילי סטאר" והניוז אוף דה וורלד הבריטיים. היבטים אופייניים של "עיתונות צהובה", כגון עיסוק במין ובפורנוגרפיה, מאפיינים פחות את העיתונות האמריקאית ויותר את האירופית.
"צהובונים" נפוצים גם בכל רחבי אירופה, אוסטרליה, הודו, קנדה וברזיל.
בישראל לא היו קיימים צהובונים שהוגדרו ככאלו. בעיתונים שונים, דוגמת "אנשים" או "24", היו מספר עמודי רכילות הדומים לעמודי צהובונים, אבל הם כללו גם כתבות עיתונאיות בסגנון מסורתי. גם בעיתונים כמו העולם הזה או חדשות פורסמו שערוריות רבות, אך אלו היו לצד כתבות איכותיות, כך שלא ניתן להגדירם כצהובונים. בעידן האינטרנט שימוש בכתיבה צהובה פופולרית כיוון שכל כניסה לקישור מכניסה פרסומת לגולש המכניסה כסף לאתר, שימוש בטכניקה זאת מכונה קליקבייט. כל אלו מביאות לכותרות פרובוקטיביות ולכתבות אשר מושכות קהל גולשים גם אם אין להן איכות עיתונאית כלשהי. אתרים אשר ניתן לסווג כצהובונים מהבחינה הזאת הם וואלה ואייס. אך גם מעריב אונליין ו-ynet יכולים להכניס תוכן "צהוב" מסיבות כלכליות.
ראו גם

תקופת העיתונות הצהובה
העולם הזה
פפראצי
נשיונל אנקוויירר
לקריאה נוספת

עוזי אלידע, העולם בצהוב : לידת עיתונות ההמון הארץ-ישראלית (מ'הצבי' ל'האור' 1884-1914), הוצאת אוניברסיטת תל אביב, 2015.
עוזי אלידע, ‏עיתונות ׳צהובה׳ מול עיתונות ׳הגונה׳ - העימות על דמות העיתונות העברית בשנות העשרים, קשר, גליון 26, נובמבר 1999, עמ׳ 37-48
עוזי אלידע, “עיתונות ׳צהובה׳ ומסעי צלב עיתונאים : ׳דאר היום׳ ופרשת רופין״, ישראל, גיליון 24, 2016, עמ׳ 329-353
הערות שוליים

↑  עיתונות צהובה, באתר העין השביעית, 30 במרץ 2008
↑  Mott, Frank Luther (1941). American Journalism. p. 539. ISBN 9780415228947.
1 2  David M. J. Lazer et al, The science of fake news, Science 359, 2018-03-09, עמ' 1094–1096 doi: 10.1126/science.aao2998
↑  Hunt Allcott, Matthew Gentzkow, Social Media and Fake News in the 2016 Election, Journal of Economic Perspectives 31, 2017-05-01, עמ' 211–236 doi: 10.1257/jep.31.2.211
1 2  Chih-Chien Wang, Fake News and Related Concepts: Definitions and Recent Research Development, Contemporary Management Research 16, 2020-09-12, עמ' 145–174 doi: 10.7903/cmr.20677
↑  Mark Blach-Ørsten, Jannie Møller Hartley, Maria Bendix Wittchen, Fabrication and erroneous information: Exploring two types of news media scandals as critical incidents in journalism, Journalistica 15, 2021-12-02 doi: 10.7146/journalistica.v15i1.125395
1 2 3  שקד דברן ואילת ברעם צברי, תופעות "הפוסט-אמת": הגדרות, השלכות ופתרונות חינוכיים, באתר מוסד שמואל נאמן למחקר מדיניות לאומית, ‏פברואר 2023
↑  Definition of DENIALISM, www.merriam-webster.com, ‏2023-11-17 (באנגלית)
| מיסאינפורמציה |
| --- | --- | --- |
| מושגי יסוד | מיסאינפורמציה • דיסאינפורמציה • פוסט-אמת • פסאודו-מדע • אנטי-מדע • תאוריית קשר • שכתוב ההיסטוריה • אמיתנות (אנ') • תעמולה • שמועה • שקר |  |
| תקשורת | פייק ניוז • מפלגתנות (אנ') • חדשות סאטיריות (אנ') • עיתונות צהובה • שערורייה עיתונאית • שופר • תקשורת מגויסת • מסגור • הטיות פוליטיות בתקשורת • ספירלת השתיקה • תיבת תהודה • בועת הפילטר • מידע כוזב על מגפת הקורונה • מערך ההסברה של חמאס |  |
| מכחישנות | הכחשת המציאות • הכחשת שינוי האקלים • התנגדות לחיסונים • הכחשת איידס • הכחשת השואה • הכחשת רצח העם הארמני |  |
| בישראל | תאוריות הקשר על רצח יצחק רבין • תאוריות קשר הקשורות לחיות בישראל • מידע כוזב במלחמת חרבות ברזל • הכחשת טבח שבעה באוקטובר |  |
| שיווק | תוכן שיווקי • קליקבייט • פרסום סמוי |  |
| אוריינות מידע | אוריינות מידע (אנ') • אוריינות מדיה • אוריינות דיגיטלית • הפדרציה הבין-לאומית של ארגוני ספריות ומוסדות • הערכת מקורות • בדיקת CRAAP • מכון דוידסון לחינוך מדעי |  |
| בדיקת עובדות | רשת בדיקת העובדות הבין-לאומית • מהצד השני עם גיא זהר • לא רלוונטי • המשרוקית • פייק ריפורטר • סנופס • מכסחי המיתוסים |  |
| --- | --- |
בקרת זהויות :  GND: 4177383-4
פרשת תצוה

בגדי כהן גדול
פרשת תְּצַוֶּה  היא פרשת השבוע השמינית בספר שמות. על פי החלוקה לפרקים, היא מתחילה בפרק כ"ז, פסוק כ' ומסתיימת בפרק ל', פסוק י'.
הפרשה ממשיכה את הפרשה הקודמת, פרשת תרומה, בהכנות לקראת הקמת המשכן. הפרשה מלמדת על הכנת בגדי הכהונה,על שבעת ימי המילואים, על העלאת נרות המנורה במשכן ועל מזבח הקטורת.
את פרשת תצוה קוראים בין התאריכים ח' באדר-ט"ו באדר (בשנה מעוברת באדר א').
שם הפרשה והיעדר אזכורו של משה

הפרשה פותחת בפנייה למשה "ואתה תצוה את בני ישראל" מבלי לציין את שמו. על פי הפשט, הפרשה מהווה למעשה המשך ישיר של הציווי על הקמת המשכן וכליו המופיע בפרשת תרומה, ציווי שנפתח בפניה אל משה:" וידבר ה' אל משה לאמור".
זו הפרשה היחידה בחומשים שמות-ויקרא-במדבר שלא מוזכר בה שמו של משה. הזוהר, וכן הרא"ש ובנו בעל הטורים מקשרים זאת לבקשתו של משה מה' לאחר חטא העגל המופיעה בפרשה הבאה, פרשת כי תשא: ”וְעַתָּה אִם תִּשָּׂא חַטָּאתָם, וְאִם אַיִן - מְחֵנִי נָא מִסִּפְרְךָ אֲשֶׁר כָּתָבְתָּ”. על פי הסבר זה, אף על פי שה' סלח לעם ישראל על חטא העגל, "קללת חכם אפילו על תנאי היא באה", וה' מחה את שמו של משה מפרשה אחת.
תוכן הפרשה

בפתיחת הפרשה מובא ציווי למשה לקחת שמן זית לצורך הדלקת המנורה בכל יום ויום.
לאחר הפתיחה מופיע הציווי על הכנת בגדי הכהונה של אהרן ובניו הכהנים. בגדי הכהן הגדול הם החושן, האפוד, הציץ, מעיל, כתונת, מצנפת, אבנט ומכנסיים. לכהנים הפשוטים (הדיוטות) היו רק ארבעה בגדים: כתונת, אבנט, מגבעת ומכנסיים.
לאחר מכן, עוסקת הפרשה בציווי על קרבנות המילואים, שיוקרבו לשם קידוש הכהנים והכשרתם לעבודת המשכן.
לאחר קרבנות מופיע הציוויי על הקרבת קרבן התמיד, שמיועד להיות מוקרב על מזבח העולה שתוכניתו הובאה בסוף פרשת תרומה.
בסיום הפרשה מופיע הציווי על הכנת מזבח הזהב המיועד להקטרת קטורת הסמים. בפסוקים האחרונים של הפרשה אף מרומז על יום הכיפורים שיכלול טקס כפרה על מזבח הזהב ויתבצע אחת לשנה.
תאריכי הקריאה

השבת בה קוראים את פרשת תצוה יכולה לחול בעשרה תאריכים שונים:
שנת השא - ח' באדר
שנת הכז - ט' באדר
שנת גכה ושנת בשה - י"א באדר
שנת בחג ושנת זשג - י"ג באדר
שנת זחא - ט"ו באדר
שנת השג - ח' באדר א'
שנת החא - י' באדר א'
שנת גכז ושנת בשז - י"א באדר א'
שנת בחה ושנת זשה - י"ג באדר א'
שנת זחג - ט"ו באדר א'
מפטיר והפטרה

בשנים מעוברות ובשנים פשוטות מסוג זחא שלא בערים מוקפות חומה מימות יהושע בן נון, מפטירים בספר יחזקאל, בנבואה של יחזקאל על הקמת בית המקדש העתידי, בפרק מ"ג, פסוקים י'–כ"ז.  ובנוסח רומניא הפטירו בשבת כזו ספר ירמיהו, פרק י"א, פסוק ט"ז עד פרק י"ב, פסוק ט"ו.
בשאר השנים הפשוטות (כ-58.8% מכלל השנים), קוראים את פרשת תצווה בשבת שלפני לפורים, ולפיכך קוראים בה גם את הפרשייה השנייה מ"ארבע פרשיות" - פרשת זכור, ומפטירים בהפטרה המיוחדת של פרשת זכור.
בשנים מסוג זחא קוראים את פרשת תצווה בשבת של שושן פורים. בערים מוקפות חומה קוראים למפטיר את קריאת התורה של פורים (מלחמת עמלק) ומפטירים בהפטרת שבת פורים, הזהה להפטרת שבת זכור. בשאר המקומות מפטירים בהפטרה הרגילה.
הערות שוליים

↑  יש מסבירים ש"ספרך" מתפרש בדיעבד כ"ספר כ'" שהוא פרשת תצווה - הפרשה העשרים.[דרוש מקור]
↑  זוהר פרשת פינחס, רמו ע"א, וכן בשם הרא"ש בדעת זקנים. ראה עוד: הרב אברהם שפירא, גדלות משה רבנו ומסירותו למען ישראל, באתר ישיבה.
| פרשות השבוע |
| --- | --- | --- |
| ספר בראשית | בראשית • נח • לך לך • וירא • חיי שרה • תולדות • ויצא • וישלח • וישב • מקץ • ויגש • ויחי |  |
| ספר שמות | שמות • וארא • בא • בשלח • יתרו • משפטים • תרומה • תצוה • כי תשא • ויקהל • פקודי |  |
| ספר ויקרא | ויקרא • צו • שמיני • תזריע • מצורע • אחרי מות • קדושים • אמור • בהר • בחוקותי |  |
| ספר במדבר | במדבר • נשא • בהעלותך • שלח לך • קרח • חקת • בלק • פינחס • מטות • מסעי |  |
| ספר דברים | דברים • ואתחנן • עקב • ראה • שופטים • כי תצא • כי תבוא • נצבים • וילך • האזינו • וזאת הברכה |  |
פרס באפט"א לסרט הטוב ביותר

| --- | --- |
 מיקום הטקס:  הממלכה המאוחדת
 מדינה:  הממלכה המאוחדת 
 הגוף המעניק:  האקדמיה הבריטית לאמנויות הקולנוע והטלוויזיה
 
פרס באפט"א לסרט הטוב ביותר הוא פרס שנתי המוענק על ידי האקדמיה הבריטית לאמנויות הקולנוע והטלוויזיה בטקס חלוקת פרסי באפט"א לקולנוע. הפרס מוענק מהטקס הראשון שנערך ב-1947, אבל עד 1969 הוא נקרא פרס באפט"א לסרט הטוב ביותר מכל מקור. סרטים מכל מדינה יכולים להיות מועמדים, על אף שסרטים בריטיים מועמדים גם בקטגוריית פרס באפט"א לסרט הבריטי הטוב ביותר, והחל מ-1983 סרטים בשפה זרה (לא אנגלית) מועמדים לקטגוריית פרס באפט"א לסרט הטוב ביותר בשפה שאינה אנגלית.
ב-1962 הוענק הפרס לשני סרטים "בלדה לחייל" ול"אדי פלסון". עד 1981, הפרס הוענק לבמאי, פרט ל-1976 ו-1977, כאשר הוא ניתן המפיקים. משנת 1981 עד 1985, הוענק הפרס רק למפיקים, ולאחר מכן ב-1986, הוענק במשותף לבמאי ולמפיק. ב-1998, הוענק הפרס שוב רק למפיקים.
ברשימות הבאות הכותרות והשמות המודגשים עם רקע אפור כהה הם הזוכים; השמות שאינם מודגשים הם המועמדים. השנים המצוינות בטבלה הן השנים בהן יצאו הסרטים ולא שנת הטקס.
שנות ה-1940

| קטגוריה | סרט | בימוי | הפקה | מדינה |  |
| --- | --- | --- | --- | --- | --- |
1947 (הטקס ה-1)
| הסרט הטוב ביותר מכל מקור | שנות חיינו היפות ביותר | ויליאם ויילר | סמואל גולדווין | ארצות הברית ארצות הברית |  |
1948 (הטקס ה-2)
| הסרט הטוב ביותר מכל מקור | המלט | לורנס אוליבייה | לורנס אוליבייה | בריטניה בריטניה |  |
| הסרט הטוב ביותר מכל מקור | אש צולבת | אדוארד דמיטריק | אדריאן סקוט | ארצות הברית ארצות הברית |  |
| הסרט הטוב ביותר מכל מקור | The Fallen Idol | קרול ריד | קרול ריד | בריטניה בריטניה |  |
| הסרט הטוב ביותר מכל מקור | Monsieur Vincent | מוריס קלוש | Viscount George de la Grandiere | צרפת צרפת |  |
| הסרט הטוב ביותר מכל מקור | עיר עירומה | ז'ול דאסן | מארק הלינגר | ארצות הברית ארצות הברית |  |
| הסרט הטוב ביותר מכל מקור | פייסה (Paisà) | רוברטו רוסליני | רוד אי גייגר רוברטו רוסליני | איטליה איטליה |  |
| הסרט הטוב ביותר מכל מקור | הליכה בעננים | אלסנדרו בלאזטי | ג'וזפה אמאטו | איטליה איטליה |  |
1949 (הטקס ה-3)
| הסרט הטוב ביותר מכל מקור | גונבי האופניים | ויטוריו דה סיקה | ג'וזפה אמאטו | איטליה איטליה |  |
| הסרט הטוב ביותר מכל מקור | The Ballad of Berlin | R. A. Stemmle | Alf Teichs | גרמניה גרמניה |  |
| הסרט הטוב ביותר מכל מקור | The Last Stage | Wanda Jakubowska |  | פולין פולין |  |
| הסרט הטוב ביותר מכל מקור | The Set-Up | רוברט וייז | ריצ'רד גולדסטון | ארצות הברית ארצות הברית |  |
| הסרט הטוב ביותר מכל מקור | האדם השלישי | קרול ריד | קרול ריד | בריטניה בריטניה |  |
| הסרט הטוב ביותר מכל מקור | האוצר מסיירה מדרה | ג'ון יוסטון | הנרי בלאנק | ארצות הברית ארצות הברית |  |
| הסרט הטוב ביותר מכל מקור | The Window  | Ted Tetzlaff | פרדריק אולמן ג'וניור | ארצות הברית ארצות הברית |  |
ראו גם

פרס אוסקר לסרט הטוב ביותר
פרס גלובוס הזהב לסרט הטוב ביותר - דרמה
פרס גלובוס הזהב לסרט הטוב ביותר - קומדיה או מוזיקלי
פדופיליה

| --- | --- |

איור מעשה ידי מרטין ואן מאלה משנת 1905
 תחום:  פסיכיאטריה
 קישורים ומאגרי מידע
 MeSH:  D010378
 סיווגים
 DSM-5:  302.2
 ICD-10:  F65.4
 ICD-11:  6D32 
 
פֶּדוֹפִילְיָה (באנגלית: Pedophilia) היא הפרעה נפשית המסווגת כפאראפיליה, המתבטאת במשיכה מינית לילדים שטרם הגיעו לגיל הבשלות המינית (גיל 13 או צעיר יותר), והיא באה לידי ביטוי במחשבות, פנטזיות, דחפים, עוררות, או התנהגות פוגענית-מינית חוזרת ונשנית. פדופילים עשויים להיות מעורבים במעשים הנעים על טווח של פעילות מינית עם ילדים, מפעילויות שאינן כוללות מגע, כמו אקסהיביציוניזם, או צפייה בפורנוגרפיית ילדים, ועד לפעילויות פולשניות הכוללות מגע מיני עם הילד.
גרות', הובסון וגארי (1982) ניסחו את אחת מהטיפולוגיות הראשונות בתחום מתוך ההבחנה בין התעללות פדופילית להתעללות שאינה פדופילית. פדופיליה אינה מקבילה לעבירת מין כלפי ילדים, אף על פי שפעמים רבות נעשה שימוש במושגים הללו כמקשה אחת בציבור ובתקשורת. התעללות מינית בילדים היא לא אבחנה רפואית והיא לא בהכרח מושג נרדף לפדופיליה. יש פדופילים שמעולם לא ביצעו עבירת מין כלפי ילדים, וכך יש עברייני מין רבים שביצעו את העבירות שלהם נגד ילדים מסיבות אחרות מאשר פדופיליה. הבחנה זו חשובה משום שיש הבדל במידת הסיכון לכך שהעבריין יחזור על העבירה (רצידיביזם). מחקרים מלמדים כי פדופיל שמתעלל מינית בילדים פוגע מינית בילדים פי 10 בהשוואה לעבריין מין המתעלל מינית בילדים ואינו פדופיל. פדופיליה מופיעה לפני או במהלך ההתבגרות, והיא יציבה לאורך זמן. פדופיליה מתגלה ליחיד במהלך התקופה הזאת, והיא אינה שלב חולף או נבחרת.
החוק במדינות רבות, ביניהן ישראל, אינו עוסק במושג "פדופיליה", אלא מטיל עונש על קיום פעולה מינית עם קטין מתחת לגיל ההסכמה.
אבחנה

על פי ה-DSM-5 הקריטריונים לאבחון פדופיליה הם:
א. דחפים מיניים, פנטזיות מעוררות או קווי התנהגות חוזרים ונשנים הקשורים לפעילות מינית עם ילד או ילדים צעירים (גיל 13 או צעיר יותר), הנמשכים 6 חודשים לפחות.
ב. הפרט פעל על פי הדחפים המיניים האלה, או שהפנטזיות או הדחפים גורמים לו למצוקה ניכרת או קושי בינאישי.
ג. הפרט הוא לפחות בן 16 ולפחות 5 שנים מבוגר יותר מאשר הילד או הילדים בקריטריון א'.
ספר האבחון מציין כי אין לכלול פרטים בגיל ההתבגרות מאוחרת המעורבים בקשר מיני מתמשך במערכת יחסים עם בני 12–13. בנוסף, לפי ספר האבחון יש לציין אם הפרט נמשך רק לילדים, לגברים, לנשים, גם לגברים וגם לנשים, או מוגבל רק לגילוי עריות. ההפרעה עשויה להיות נלווית לשימוש לרעה בסמים, הפרעה דו-קוטבית, דיכאון קליני, הפרעות חרדה, ופארפיליות אחרות.
ניתן לאבחן פדופיליה באמצעות היסטוריה מינית ובאמצעות דיווח עצמי. אחד האינדיקטורים הקליניים הנפוצים ביותר לאבחון פדופיליה הוא פאלומטריה (אנ') – מדידת תגובות זקפה שקשורות לגירוי מיני, המשתנות בהתאם לגיל הקורבן ולמינו. שימוש נרחב בפורנוגרפיה פדופילית הוא אינדיקטור קליני נוסף. ה-DSM מציין שאנשים עשויים לבחור את סוג הפורנוגרפיה התואם לתחומי העניין המיניים שלהם.
לפי ה-DSM, קיומם של קורבנות מרובים, כפי שפורט לעיל, הוא מספיק אך אינו הכרחי לאבחון; כלומר, האדם עדיין יכול לעמוד בקריטריון א' אם הוא מכיר בכך שיש לו עניין מיני עז או בלעדי בילדים. סעיף קריטריון א', המציין שהסימנים או הסימפטומים נמשכים במשך 6 חודשים או יותר, נועד להבטיח שהמשיכה המינית אינה עניין חולף בלבד. עם זאת, האבחנה עשויה להתבצע אם יש ראיות קליניות לכך שהמשיכה היא מתמשכת, גם אם לא ניתן לקבוע במדויק את משך 6 החודשים.
מאפיינים > צריכת פורנוגרפיה

יש חוקרים הטוענים כי צריכה של פורנוגרפיית ילדים היא אינדיקטור אמין יותר לפדופיליה מאשר התעללות מינית, אם כי חלק מהאנשים שאינם פדופילים עשויים גם לצרוך פורנוגרפיה פדופילית. צריכה כזאת עשויה לשמש למגוון מטרות, החל מסיפוק מיני או החלפה עם אספנים אחרים, ועד פיתוי קטינים לפעילות מינית.
פדופילים שצופים בפורנוגרפיית ילדים הם לעיתים קרובות אובססיביים לגבי איסוף, ארגון, ותיוג של אוסף הפורנוגרפיה שלהם לפי גיל, מין, אקט מיני, ופנטזיה. לפי סוכן ה-FBI קנת' לנינג, "איסוף" פורנוגרפיה אינו אומר שהם רק צופים בפורנוגרפיה, אלא שהם שומרים אותה, ו"זה מגדיר, מתדלק, ומאמת את הפנטזיות המיניות האהובות עליהם ביותר". לדידו, האוסף הוא האינדיקטור הטוב ביותר למה שהעבריין רוצה לעשות, אך לא בהכרח למה שנעשה בעבר או ייעשה בעתיד.
בספרות נעשו מספר ניסיונות לסווג עברייני מין שהוגדרו כעברייני פורנוגרפיה פדופילית, בעיקר לפי סיבתיות העבירה. כך לדוגמה, אחת הטיפולוגיות המקיפות מחלקת את עברייני הפורנוגרפיה הפדופילית לשלושה סוגים: (1) האספנים ("collectors") – אלו שרק אוספים חומר פורנוגרפי-פדופילי וצופים בו דרך האינטרנט. אנשים אלו מנצלים את האנונימיות, הזמינות והמחיר הנמוך (לרוב אפסי) של הפורנוגרפיה הפדופילית המקוונת, וייתכן שאילולא האינטרנט לא היו צורכים חומר זה כלל; (2) ה"מחליפים" ("traders") – אלו שמייצרים או מפיצים את חומר התועבה או שניהם גם יחד, וחלקם גם "אספנים"; (3) ה"נוסעים" ("travelers") – אלו שיוצרים קשר עם קטינים דרך האינטרנט ומפתים אותם להגיע ("לנסוע") למפגש פנים אל פנים כדי ליצור איתם מגע מיני.
במאמר מדעי שהתפרסם בשנת 2018 הציעו החוקרים חלוקה לשני פרופילים עיקריים: עבריינים המשתמשים בפורנוגרפיה כדי להזין פנטזיות כיעד בפני עצמו (fantasy driven), ועבריינים המשתמשים בפורנוגרפיה כדי להסיר עכבות לקראת פגיעה בקטין ואשר פגעו או ניסו לפגוע בקטינים (contact driven). במחקרים שבדקו שכיחות של עבירות עם מגע בקרב צרכני פורנוגרפיה פדופילית, נמצאה שכיחות הנעה בין 1% ל-24%.